Ο **Φρανσίσκου Μπρέναντ** (*Francisco Brennand*, 11 Ιουνίου 1927 – 19 Δεκεμβρίου 2019) ήταν Βραζιλιάνος γλύπτης, γνωστός για τα μεγάλα κεραμικά γλυπτά του.

Βιογραφικά στοιχεία
-------------------

*Torre de Cristal*, ένας πύργος-γλυπτό του Μπρέναντ στο Πάρκο των Γλυπτών, στο Ρεσίφε
Ο Μπρέναντ, του οποίου το πλήρες όνομα ήταν **Φρανσίσκου ντε Πάουλα ντε Αλμέιντα Μπρέναντ** (*Francisco de Paula de Almeida Brennand*) γεννήθηκε στο Ρεσίφε και ήταν γιος των Ρικάρντου Μοντέιρου Μπρέναντ και της Ολίμπια Παντίλια Νούνες Κόιμπρα (*Olímpia Padilha Nunes Coimbra*). Ο πατέρας του είχε προσθέσει τα κεραμικά πλακάκια και τούβλα στα προϊόντα της επιχειρήσεώς του από το 1917, οπότε έστειλε τον γιο του στην Ευρώπη για να μελετήσει την τεχνική των κεραμικών υλικών. Φτάνοντας στο Παρίσι το 1949, ο νεαρός Φ. Μπρέναντ ανεκάλυψε το κεραμικό έργο των Πάμπλο Πικάσο, Ζουάν Μιρό και Φερνάν Λεζέ, οπότε έγινε και αυτός καλλιτέχνης της κεραμικής. Το 1948 νυμφεύθηκε την Ντεμπόρα ντε Μόουρα Βασκονσέλος.

Το 1971 ο Μπρέναντ επέστρεψε στα ερείπια του εργοστασίου κεραμικών του πατέρα του και έβαλε μπροστά τη μετατροπή του στην «Oficina Brennand», που παρήγε πλακάκια και τα δικά του κεραμικά γλυπτά.

Ο Φρανσίσκου Μπρέναντ απεβίωσε από λοίμωξη του αναπνευστικού σε ηλικία 92 ετών, σε νοσοκομείο του Ρεσίφε. Ο κυβερνήτης της πολιτείας Περναμπούκο κήρυξε τριήμερο πένθος για τον θάνατό του.

Το έργο του
-----------

Ο Μπρέναντ εξέθετε τα γλυπτά του κυρίως στην Oficina Brennand, συγκρότημα που περιέχει το εργοστάσιο παραγωγής πλακιδίων, μουσείο, παρεκκλήσιο και αναψυκτήριο. Εκεί βρίσκονται περί τα 2.000 έργα του καλλιτέχνη, σε τεράστια υπαίθριους χώρους, στο παρεκκλήσιο και σε κήπους, όλα σε προστατευόμενη δασική περιοχή δίπλα στη συνοικία Varzea του Ρεσίφε.

Το έργο του Μπρέναντ επιστρέφει συχνά στις θεματικές του ανθρώπινου σώματος, των αυγών, των ζώων και των καρπών. Κάποιες φορές χρειάσθηκε να υπερασπίσει το έργο του μετά από καταγγελίες ότι ήταν υπερβολικά προκλητικό. Οι *New York Times* απεκάλεσαν τον Μπρέναντ «μεγαλύτερο καλλιτέχνη στην πόλη» και την Oficina Brennand «μια μεταφορά για την ίδια την πόλη του Ρεσίφε, που αναλώνεται σε ταυτόχρονη ανάπτυξη και παρακμή». Επίσης είχε αποκληθεί «ο μεγαλύτερος κεραμίστας της Βραζιλίας».

Περισσότερα από 90 έργα του, μεταξύ των οποίων ο *Torre de Cristal*, ένας πύργος-γλυπτό ύψους 32 μέτρων, είναι στημένα στο «Πάρκο των Γλυπτών» (*Parque das esculturas*), που βρίσκεται στο Ρεσίφε Αντίγκο, την παλιά πόλη-λιμάνι του Ρεσίφε.

Παραπομπές
----------

1. ↑  (Αγγλικά) *SNAC*. w6pr9q0q. Ανακτήθηκε στις 9  Οκτωβρίου 2017.
2. ↑  Itaú Cultural: (Πορτογαλικά) *Enciclopédia Itaú Cultural*. Itaú Cultural. Σάο Πάολο. pessoa3999/francisco-brennand. Ανακτήθηκε στις 9  Οκτωβρίου 2017. ISBN-13 978-85-7979-060-7.
3. ↑  «Brennand, Francisco» 12  Ιανουαρίου 2018.
4. 1 2  Rohter, Larry (2004-04-22). «In Brazil, Iconoclast Is Bearded In His Den; A Controversial Sculptor Revels in His Menagerie». *The New York Times*. ISSN 0362-4331.. Ανακτήθηκε στις 2019-12-20.
5. 1 2 3 4  «Francisco Brennand, ceramista e artista plástico, morre aos 92 anos no Recife». *G1* (στα Πορτογαλικά). Ανακτήθηκε στις 19 Δεκεμβρίου 2019.
6. ↑  Rohter, Larry (2000-11-25). «Brazilians Dazzled (Mostly) By Prospect of a Guggenheim». *The New York Times*. ISSN 0362-4331.. Ανακτήθηκε στις 2019-12-20.
7. ↑  Miller, Susan Katz (1995-09-03). «Bustle and Beaches in Brazil's North». *The New York Times*. ISSN 0362-4331.. Ανακτήθηκε στις 2019-12-20.
8. ↑  «Oficina Cerâmica Francisco Brennand | Recife, Brazil Attractions». *www.lonelyplanet.com*. Ανακτήθηκε στις 20 Δεκεμβρίου 2019.
9. ↑  «Francisco Brennand | Artist».

Εξωτερικοί σύνδεσμοι
--------------------

* Επίσημος ιστότοπος Αρχειοθετήθηκε 2019-12-27 στο Wayback Machine. (στην πορτογαλική γλώσσα)
* Αποσπάσματα του ημερολογίου του Brennand (στην πορτογαλική γλώσσα)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 38530487
* **Europeana**: agent/base/11192
* LCCN: n90612073
* ISNI: 0000 0000 7880 1976
* GND: 133729931
* BNF: cb12245364w (data)
* ULAN: 500118107

 |

 |